เทศบาลตำบลปลายบาง

เทศบาลตำบลปลายบาง เป็นเทศบาลตำบลที่อยู่ในอำเภอบางกรวย จังหวัดนนทบุรี เทศบาลนี้มีอาณาเขตติดต่อกับกรุงเทพมหานคร แต่ยังคงรักษาความเป็นท้องถิ่นไว้ได้ดี เทศบาลนี้เป็นเทศบาลขนาดกลาง มีการพัฒนาอย่างต่อเนื่อง รองรับประชากรจากกรุงเทพมหานครที่จะย้ายเข้ามาอยู่อาศัยย่านชานเมือง

ประวัติ

ที่ตั้งและอาณาเขต 
เทศบาลตำบลปลายบางตั้งอยู่ห่างจากตัวจังหวัดนนทบุรีไปทางทิศตะวันตกเฉียงใต้ประมาณ 21 กิโลเมตร และห่างจากตัวอำเภอบางกรวยประมาณ 7 กิโลเมตร มีพื้นที่ทั้งหมด 15.68 ตารางกิโลเมตร ครอบคลุมพื้นที่ตำบลบางคูเวียง 7 หมู่บ้าน, ตำบลปลายบาง 5 หมู่บ้าน และตำบลมหาสวัสดิ์ 5 หมู่บ้าน (เฉพาะหมู่ 1, 2, 6, 7 และบางส่วนของหมู่ที่ 5) โดยมีอาณาเขตติดต่อกับองค์กรปกครองส่วนท้องถิ่นข้างเคียงดังต่อไปนี้
 ทิศเหนือ ติดต่อกับเขตเทศบาลตำบลบ้านบางม่วงและเขตเทศบาลตำบลบางเลน (อำเภอบางใหญ่) มีถนนบางม่วง-บางคูลัด คลองโสน (หัวคู) คลองบางนา (บางค้อ) และคลองบางกอกน้อย เป็นเส้นแบ่งเขต
 ทิศตะวันออก ติดต่อกับเขตองค์การบริหารส่วนตำบลบางขุนกองและเขตองค์การบริหารส่วนตำบลมหาสวัสดิ์ มีคลองบางราวนก คลองบางขวาง (บางโคเผือก) และแนวเส้นตรงไปทางทิศตะวันตกเฉียงใต้จากคลองบางขวางถึงคลองมหาสวัสดิ์ เป็นเส้นแบ่งเขต
 ทิศใต้ ติดต่อกับกรุงเทพมหานคร มีแนวกึ่งกลางคลองมหาสวัสดิ์เป็นเส้นแบ่งเขต
 ทิศตะวันตก ติดต่อกับเขตเทศบาลตำบลศาลากลาง มีคลองยายส่อนและแนวแบ่งเขตการปกครองระหว่างตำบลปลายบางกับตำบลศาลากลางเป็นเส้นแบ่งเขต

ประชากร 
เมื่อสิ้นเดือนธันวาคม พ.ศ. 2563 เทศบาลตำบลปลายบางมีจำนวนประชากรทั้งสิ้น 46,355 คน เป็นชาย 21,338 คน เป็นหญิง 25,017 คน

อ้างอิง

แหล่งข้อมูลอื่น 
 เว็บไซต์เทศบาลตำบลปลายบาง

ปลายบาง
ปลายบาง